08/10/2019 | Administración LocalMunicipal
Ferrol
Xestión Tributaria
Edicto sobre a aprobación definitiva da Ordenanaza de prestación patrimonial de carácter público non tributario correspondente ao servizo de subministración de auga potable

EDICTO Por acordo plenario de 6/11/2018 aprobouse provisionalemente, entre outras, a seguinte a ordenanza reguladora da prestación patrimonial de carácter público non tributario correspondente ao servizo de subministración de auga potable (Ordenanza reguladora de prestación patrimonial non tributaria número 4). No período de información ao público non se presentaron ningunhas alegacións. Remitido o expediente á Administración Autonómica, a directora xeral de Comercio e Consumo autoriza a aplicación das tarifas que reflicte a proposta aprobada provisionalmente. O artigo 49 da Lei 7/1985, reguladora de Bases de Réxime Local, na regulación que corresponde á tramitación das ordenanzas locais establece que no caso de que non se presentaran ningunha reclamación ou suxerencia, entenderase definitivamente adoptado o acordo ata entón provisional. En todo caso, por acordo plenario de data 29/08/2019 corríxense erros materiais producidos no acordo inicial, polo que a redacción definitiva da ordenanza é a seguinte: “ORDENANZA NÚMERO 4 Ordenanza reguladora da prestación patrimonial de carácter público non tributario correspondente ao servizo de subministración da auga potable Artigo 1.–Fundamento e natureza. En uso das facultades contidas polos artigos 133.2 e 142 da Constitución, o artigo 84.1 da Lei 7/1985, do 2 de abril, Reguladora das Bases do Réxime Local, e de conformidade co disposto no artigo 20.6 en relación cos artigos 15 a 19 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, e a disposición adicional primeira da Lei 58/2003, do 17 de decembro, Xeral Tributaria, teñen o carácter de prestación patrimonial non tributaria os ingresos que derivan do servizo de submistración de auga potable. Artigo 2.–Nacemento da obriga de aboamento. Xorde a obriga de aboamente coa prestación da actividade de xestión da subministración de auga potable ás vivendas, locais e en xeral inmobles do termo municipal de Ferrol así como aqueles outros organismos que fosen abastecidos a través das outras redes de titularidade do Concello de Ferrol. Non estarán suxeitos a esta prestación as fincas derruídas ou declaradas ruinosas. Artigo 3.–Obrigatoriedade de subministración. EMAFESA procederá ó subministración de auga potable con carácter obrigatorio para tódolos inmobles do termo municipal de Ferrol que teñan fachada ás rúas ou vías públicas nas que exista rede de distribución sempre que a distancia entre a rede e a edificación non exceda de quince metros e non sexa necesaria unha ampliación previa da rede de distribución a xuízo dos servizos técnicos. Artigo 4.–Obriga de pagamento.1. Dereitos de trade e acometida á rede de distribución: Nace a obriga de aboamento: a) Dende a data de emisión do presuposto de liquidación previo por instalación de acometida, se o obrigado ao pagamento o formulase expresamente. b) Dende que teña lugar a instalación efectiva da acometida á rede de abastecemento municipal no caso de que o propietario do inmoble non a solicitase previamente. Todo isto sen prexuízo da iniciación do expediente administrativo que poida instruírse para a súa autorización.2. Cotas de subministración. –Nace a obriga de pagamento dende o momento de formalización da preceptiva póliza de aboamento do servizo de abastecemento de auga potable, que entenderase debe subscribirse na data de ocupación do inmoble polo usuario. Caso contrario, a obriga nacerá dende esta última circunstancia. Artigo 5.–Obrigados ao pagamento. Teñen a condición de beneficiados dos servizos, as persoas físicas e xurídicas, así coma as comunidades de bens e demais entidades que, carentes de personalidade xurídica, constitúan unha unidade económica ou patrimonio separado que soliciten, resulten beneficiadas ou afectadas pola prestación do servizo. En todo caso, o obrigado ao pagamento ante esta Administración serán os propietarios dos bens inmobles, aos que lles corresponde o resto das obrigas formais inherentes ao servizo, sen prexuízo da súa facultade de repetir contra o beneficiario do servizo, nos termos do ordenamento xurídico. Artigo 6.–Responsables. a) Responderán solidariamente das obrigas de pagamento as persoas físicas e xurídicas e as entidades referidas no parágrafo anterior, e na proporción na súa respectiva participación nas vivendas e locais. Igualmente, serán responsables solidariamente as que sucedan por calquera concepto na titularidade ou exercicio de explotacións ou actividades económicas, pola débeda contraída do anterior titular e derivada do seu exercicio. b) Serán responsables subsidiarios os administradores de sociedades e os síndicos, interventores ou liquidadores de quebras, concursos, sociedades e entridades en xeral, que cesaran nas súas actividades, polas débedas devengadas e que se atopen pendentes no momento do cesamento. Artigo 7.–Base para o cálculo da débeda. O cálculo da débeda pola subministración de auga potable, virá determinado en función do seu uso e actividade dos inmobles. Artigo 8.–Tarifas.8.1.) Cotas por dereitos de trade e acometida na rede de distribución: Virá determinado por, e dunha soa vez pola cota que resulta de multiplicar 23,42 € polo número de vivendas e locais comerciais, industriais e profesionais radicados no inmoble.8.2) Cota de alta e colocación de contador: 8.3.) Tarifas de subministración: Virá determinada pola cota de servizo establecida en cada caso máis a cota de consumo. A cota de consumo será o produto do volume de auga consumida por contador por cada bimestre, expresada en metros cúbicos multiplicado polo prezo por metro cúbico correspondente ó tramo de consumo e ó grupo de actividade de que se traten: 8.3. A.–Tarifas por actividades. As anteriores tarifas correspóndense co seguinte desglose por actividades:  Tarifa industrial 1. –Inclúe, entre outras, as seguintes actividades: Residencias de pensionistas da S. S., hospitais, sanatorios, centrais leiteiras, fábricas de gasosas, plantas embotelladoras, establecementos hoteleiros de máis de 40 prazas, estaleiros, fábricas de pastas, industria de pedra y mármores, cetarias, colexios de máis de 25 unidades,…  Tarifa industrial 2. –Inclúe, entre outras, as seguintes actividades: Salas de festas, matadoiros, establecementos hoteleiros de máis de 10 e ata 40 prazas, industrias, centros comerciais, discotecas, salas de xogo, fábricas de pan y fornos de pastelería, restaurantes, cafeterías, garaxes con lavado, lavanderías, colexios de 25 ou menos unidades.  Tarifa industrial 3. –Inclúe, entre outras, as seguintes actividades: Establecementos hoteleiros de 10 ou menos prazas, cines, pubs, academias, galerías, marmorerías, ximnasios, talleres, garaxes de comunidades de veciños, salóns de beleza…  Tarifa comercial. –Inclúe, entre outras, as seguintes actividades: Comercio en xeral, incluído o despacho de calquera tipo de comestible, bancos, entidades de seguros, centros recreativos y culturais, pequenas clínicas, psicotécnicos, videoclubs, garderías, igrexas, centros oficiais, bares, tabernas, supermercados, perruquerías, salóns de té.  Tarifa doméstica. –Inclúe, entre outras, as seguintes actividades: vivendas, billas de comunidades, pequenos comercios exentos de IAE, despachos profesionais, garaxes particulares, caldeiras, xulgados…  Tarifa obras (edificios). –Inclúe as seguintes actividades: Obras de construción ou rehabilitación de edificios de varias plantas.  Tarifa obras (unifamiliares). –Inclúe as seguintes actividades: Obras de construción ou rehabilitación de vivendas unifamiliares.  Tarifa Concellos, Autoridade Portuaria. –Inclúe as seguintes actividades: Outros concellos, Autoridade Portuaria de Ferrol e Instalacións del Ministerio de Defensa, salvo convenio vixente entre as partes. Naquelas actividades non contempladas expresamente no desglose anterior, seguiranse criterios de similitude para determinar o tipo de tarifa a aplicar.8.3. B.–Facturación no caso de que non exista lectura. No caso de que nun bimestre non se poda toma-la lectura do abonado, existindo contador operativo, tomarase como consumo estimado a media de consumo dos anteriores bimestres. De non existir o dato anterior, facturarase nese bimestre o volume máximo de metros cúbicos sinalados mensuais para o primeiro tramo de consumo da tarifa correspondente, segundo o cadro do apartado A.8.3. C.–Tarifa de cano libre. En virtude do establecido no Regulamento do Servizo, é obrigatoria a instalación de aparato medidor de consumo (contador) nas vivendas e locais comerciais e industriais, así como a súa substitución cando polo seu estado, non permita a medición do consumo coas debidas garantías. O incumprimento do citado requisito polo aboado, dará lugar á aplicación da tarifa especial para o consumo a cano libre, que se fixa para cada bimestre no triplo do volume máximo de metros cúbicos mensuais sinalados para o primeiro tramo de consumo de cada tipo de tarifa ao prezo vixente, segundo o cadro do apartado A.8.3. D.–Cota de contador. Para os contadores de 13 mm, en caso de alta ou cambio de contador, o abonado poderá decidir entre mercar o contador e pagar a correspondente cota de instalación, ou acollerse á cota mensual de contador, que inclúe o subministración, a instalación e a substitución do aparato en caso de avaría, por importe de 0,71 € mensuais que se incluirán no recibo emitido bimestralmente.8.4.–Fianzas. O aboado, no momento de formalización do contrato, procederá a constituír, ademais das cotas e liquidacións que puideran corresponder, unha fianza consonte os seguintes importes por tarifa, que se devolverá no momento da formalización da baixa definitiva da subministración: 8.5. Subministración de auga a través de orelleira. Por cada orelleira que se facilite polo servizo, pagarase, por unha soa vez e, en concepto de alugueiro, a cantidade de 65,52 € depositando unha fianza de 102,28 € para responder do seu reintegro ó servizo.8.6. Cota de verificación do contador. Ademais da posibilidade de verificación do contador polo organismo oficial facultado que se inclúe no regulamento do servizo, aqueles abonados que así o decidan, poderán solicitar a verificación do seu contador por parte de EMAFESA, depositando o importe de 31,54 € en concepto de fianza. Se o resultado de verificación fose que o contador estivese en bo estado, non sería devolta esta fianza, e en caso de avaría, se lle reintegraría a fianza ao depositante, e rectificaríanse as facturacións emitidas erroneamente. As anteriores tarifas serán de aplicación xeral agás a aqueles organismos ou entidades cunha tarifa fixada mediante concerto expreso entre as partes. Artigo 9.–Altas no servizo. A subministración de auga potable e o uso a que se destine, solicitarase da empresa subministradora polo propietario mediante a oportuna petición de alta e formalización da póliza de aboamento, no que o interesado declarará ademais da filiación, domicilio, DNI ou CIF, fin e uso á que se destinará a auga, superficie da vivenda e demais datos complementarios para o perfecto coñecemento e determinación da clase e importancia do servizo. As peticións levarán implícito o compromiso do peticionario a cumprir as disposicións consignadas na presente ordenanza. Os contratos ou pólizas de aboamento serán facilitadas ou cubertas gratuitamente pola oficina do servizo. Artigo 10.–Recadación e modalidade de pagamento. A recadación do importe da auga farase bimestralmente e, en xeral, mediante recibo, xirado sobre conta bancaria ou a través do ingreso nas oficinas colaboradoras. Artigo 11.–Liquidación das altas e baixas de abonados por períodos mensuais. Tanto as altas como as baixas de aboados liquidaranse por períodos dun mes, sen prexuízo de que a petición de alta ou baixa sexa atendida inmediatamente. A solicitude de baixa non será efectiva ata o momento de corte do subministración e precintado da instalación, quedando o abonado obrigado a facilitar o acceso á súa instalación ao persoal de EMAFESA. Artigo 12.–Obrigacións en caso de traslado de domicilio. En caso de traslado de domicilio do aboado este seguirá sendo responsable do importe do consumo de auga da vivenda que deixou se non se dá de baixa con antelación suficiente nas oficinas do servizo, sempre que se manteña a prestación do servizo e non se acredite o cambio do suxeito pasivo. Artigo 13.–Beneficios aplicables. a) Gozarán dunha bonificación, aqueles aboados para os que a suma dos ingresos de todas as persoas que convivan no inmoble que corresponda á alta da póliza de aboamento non supere ó indicador público de rendas de efectos multiples (IPREM), segundo o seguinte baremo: O importe da bonificación desglosarase: As persoas solicitantes deberán cumprir os seguintes requisitos: *Estaran empadroados na vivenda para a que se solicita a bonificación da cota. *O recibo de auga, recollida de lixo e rede de sumidoiros ten que estar ao nome da persoa solicitante. *No mes de xaneiro do seguinte ano deberá solicitar a prórroga da bonficación da cota. A documentación será a mesma que para unha solicitude nova. De non presentala, extinguirase automaticamente o dereito e procederase a súa baixa. b) As familias numerosas facturarán a cota de consumo ó prezo do primeiro tramo, en todo caso. A duración deste beneficio verá determinado polo prazo asignado no título entregado polo organismo competente. Nese senso, e nos termos da disposición sesaxésima cuarta da Lei 2/2008, terán esa consideración as familias monoparentais con dous fillos a cargo, nos termos que determine a normativa de desenvolvemento da citada Lei. En todo caso os beneficios recoñecidos no presente precepto terán carácter rogado, debendo acreditar o solicitante, tanto o relativo á condición de familia numerosa, como aos requisitos de empradroamento dos membros da dita familia no termo municipal de Ferrol e a titularidade do contrato de servizo recollidos no punto anterior. No suposto de que a persoa beneficiada polo servizo sexa distinta do propietario, poderá esta actuar de solicitante, téndose en conta os seus datos económicos. Así mesmo, o requisito do empadroamento será referible á persoa ou entidade beneficiada polo servizo, correspondéndolle a acreditación da súa condición de persoa ou entidade pagadora do servizo.” DISPOSICIÓN TRANSITORIA O sistema de facturación descrito no epígrafe 8.3. B. será de aplicación no caso específico das vivendas de Recimil e San Pablo en tanto non se realicen as reformas necesarias para a súa adaptación á normativa vixente. DISPOSICIÓN FINAL A presente ordenanza entrará en vigor, unha vez producida a súa publicación no BOP, e cando transcurra o prazo de 15 días establecido no artigo 65.2 da Lei 7/1985, e permanecerá en vigor ata a súa modificación ou derogación expresa. DISPOSICIÓN DERROGATORIA A entrada en vigor desta ordenanza suporá a derogación da ordenanza fiscal reguladora da taxa polo dito servizo.”. O que se fai público para xeral coñecemento, podendo interpoñerse recurso contencioso administrativo contra o citado acordo no prazo de dous meses, contados a partir da publicación deste edito no BOP, perante a Sala do Contencioso Administrativo do Tribunal Superior de Xustiza de Galicia. Ferrol, 19 de setembro de 2019. A concelleira delegada de Facenda e Patrimoio, RRHH, Emprego, Promoción Económica, Turismo, Estatística e Edusi Asdo.: M.ª Teresa Deus Trasobares